Школьны будынак адрамантавалі, цяжэй было з сшыткамі, падручнікамі, алоўкамі. Калі партызаны праводзілі аперацыі па разгрому гарнізонаў, яны не забываліся пра школу. Бярнадскі, Кандрацьеў і Залаты праніклі ў адчыненую нямецкімі ўладамі школу ў Слуцку і ўзялі сшыткі, ручкі, чарнільніцы. Саша Бяляеў прывёз цэлую падводу падручнікаў, глобус, насценны гадзіннік і нават школьны званок.